
40 DR 30.11.2009 

 
Daripada aspek kesedaran orang awam, KPDNKK sentiasa menjalankan 

roadshow mengenai kepenggunaan dan pendedahan maklumat kepada orang ramai 
melalui penglibatan di dalam ekspo seperti Minggu Saham Amanah dan Hari Pengguna. 
Selain daripada itu, KPDNKK juga akan mengeluarkan satu sisipan khas mengenai jualan 
langsung di dalam akhbar pada minggu kedua bulan Disember 2009 ini... 

 Tuan Sim Tong Him [Kota Melaka]: Menteri, boleh tanya sedikit mengenai jualan 
langsung? Terima kasih Tuan Pengerusi dan Yang Berhormat Menteri. Tadi dikatakan ada 
kelemahan dalam akta kita terhadap jualan langsung iaitu secara piramid. Saya ingin 
bertanya kepada Menteri iaitu sekarang memang bukan hanya sebagai jualan langsung ini 
telah terlibat dengan harta benda seperti ada yang buat kondominium atau resort dengan 
menggunakan cara seperti recruit membership dan membuat bayaran untuk keahlian, 
selepas itu dijanjikan akan mendapat apartmen-apartmen ini mengikut cara bayaran tetapi 
projek ini memang langsung tidak take-off. 

 Saya ingin tanya Yang Berhormat Menteri, katakan beberapa tahun kebelakangan 
ini berapa syarikat atau sindiket ini yang telah diambil tindakan, saya telah menyebut 
beberapa syarikat jualan langsung ini yang niatnya adalah untuk menipu kepada ahlinya 
atau pembelinya yang memang sudah jelas dan laporan polis pun telah dibuat dan siasatan 
telah diambil tetapi masih tidak nampak tindakan diambil kepada orang-orang yang terlibat. 
Boleh saya tahu berapa syarikat yang telah diambil tindakan sejak beberapa tahun 
kebelakangan ini? Terima kasih. 

 Dato’ Sri Ismail Sabri bin Yaakob: Untuk pengetahuan Yang Berhormat Kota 
Melaka, sepanjang tempoh Januari hingga Oktober 2009, sebanyak 138 aduan diterima 
berkaitan dengan pelesenan jualan langsung. Manakala penyelewengan jualan langsung 
adalah sebanyak 503 aduan yang kita terima. Mengenai tindakan yang boleh diambil, saya 
cuma boleh beritahu tentang tindakan yang boleh diambil di bawah Akta Jualan Langsung, 
kebanyakan syarikat yang menjalankan perniagaan seperti disebut oleh Yang Berhormat 
tadi, ianya banyak merupakan syarikat yang tidak berdaftar di bawah Akta Jualan 
Langsung. Mengikut seksyen 4 Akta Jualan Langsung, tindakan yang boleh diambil kepada 
peniaga yang menjalankan jualan langsung tanpa lesen ialah penalti sebanyak RM100 ribu 
kepada individu dan RM250 ribu kepada syarikat dan penjara tiga tahun kepada yang 
mengendalikannya. 

 Jadi tentang jumlah setakat ini yang telah pun diambil tindakan, saya akan 
dapatkan maklumat tersebut dan akan memberikannya kepada Yang Berhormat kerana 
saya tidak mempunyai statistik pada waktu ini. 

 Tuan Sim Tong Him [Kota Melaka]: Terima kasih Tuan Pengerusi, saya hendak 
tambah sedikit iaitu mobile wallet yang saya pernah sebutkan dan salah satu cara syarikat 
yang dikatakan taraf Multimedia Super Coridor (MSC), mahu dapatkan statusnya, itu pun 
satu jualan langsung yang telah disiasat oleh Bukit Aman. Saya hendak tahu apakah 
perkembangan tentang jualan langsung syarikat ini yang saya ingat hampir satu tahun 
senyap tanpa apa-apa perkembangan atas siasatan ini, terima kasih. 

 Dato’ Ibrahim Ali [Pasir Mas]: Boleh saya sambung sedikit Yang Berhormat? 
Tadi Yang Berhormat ada menyebut bahawasanya masa ini hanya undang-undang yang 
ada di bawah seksyen 4 yang boleh diambil tindakan kepada mereka yang menyeleweng 
dalam urusan perniagaan jualan langsung. Jadi saya tanya Yang Berhormat adakah pihak 
kerajaan bercadang untuk mengkaji balik undang-undang seksyen 4 ini dan jika masih 
belum mencukupi dan perlu diperketatkan dan dipertingkatkan hukuman. Selain daripada 
itu adakah Yang Berhormat sedar bahawa yang banyak berlaku dalam penyelewengan 
syarikat jualan langsung ini ialah mungkin yang tidak berdaftar iaitu dikaitkan dengan Skim 
Cepat Kaya. 

 Ini yang paling besar masalah iaitu mereka menggunakan kaedah jualan langsung 
ini tetapi memungut wang dengan orang-orang kampung menggunakan ejen-ejen tertentu 
dan sudah cukup ramai mereka yang menderita termasuk golongan cerdik pandai pun ada 
ditipu kerana hendak kaya dan cepat dapat duit. Jadi kalau ini tidak ditangani dengan cepat 
ia akan terus membebankan dan menjadi mangsanya ialah rakyat di kampung yang tidak 
berdosa.  



Daripada aspek kesedaran orang awam, KPDNKK sentiasa menjalankan. roadshow mengenai kepenggunaan dan pendedahan maklumat kepada orang ramai melalui penglibatan di dalam ekspo seperti Minggu Saham Amanah dan Hari Pengguna. Selain daripada itu, KPDNKK juga akan mengeluarkan satu sisipan khas mengenai jualan langsung di dalam akhbar pada minggu kedua bulan Disember 2009 ini... Tuan Sim Tong Him [Kota Melaka]: Menteri, boleh tanya sedikit mengenai jualan langsung? Terima kasih Tuan Pengerusi dan Yang Berhormat Menteri. Tadi dikatakan ada kelemahan dalam akta kita terhadap jualan langsung iaitu secara piramid. Saya ingin bertanya kepada Menteri iaitu sekarang memang bukan hanya sebagai jualan langsung ini telah terlibat dengan harta benda seperti ada yang buat kondominium atau resort dengan menggunakan cara seperti recruit membership dan membuat bayaran untuk keahlian, selepas itu dijanjikan akan mendapat apartmen-apartmen ini mengikut cara bayaran tetapi projek ini memang langsung tidak take-off. Saya ingin tanya Yang Berhormat Menteri, katakan beberapa tahun kebelakangan ini berapa syarikat atau sindiket ini yang telah diambil tindakan, saya telah menyebut beberapa syarikat jualan langsung ini yang niatnya adalah untuk menipu kepada ahlinya atau pembelinya yang memang sudah jelas dan laporan polis pun telah dibuat dan siasatan telah diambil tetapi masih tidak nampak tindakan diambil kepada orang-orang yang terlibat. Boleh saya tahu berapa syarikat yang telah diambil tindakan sejak beberapa tahun kebelakangan ini? Terima kasih. Dato' Sri Ismail Sabri bin Yaakob: Untuk pengetahuan Yang Berhormat Kota Melaka, sepanjang tempoh Januari hingga Oktober 2009, sebanyak 138 aduan diterima berkaitan dengan pelesenan jualan langsung. Manakala penyelewengan jualan langsung adalah sebanyak 503 aduan yang kita terima. Mengenai tindakan yang boleh diambil, saya cuma boleh beritahu tentang tindakan yang boleh diambil di bawah Akta Jualan Langsung, kebanyakan syarikat yang menjalankan perniagaan seperti disebut oleh Yang Berhormat tadi, ianya banyak merupakan syarikat yang tidak berdaftar di bawah Akta Jualan Langsung. Mengikut seksyen 4 Akta Jualan Langsung, tindakan yang boleh diambil kepada peniaga yang menjalankan jualan langsung tanpa lesen ialah penalti sebanyak RM100 ribu kepada individu dan RM250 ribu kepada syarikat dan penjara tiga tahun kepada yang mengendalikannya. Jadi tentang jumlah setakat ini yang telah pun diambil tindakan, saya akan dapatkan maklumat tersebut dan akan memberikannya kepada Yang Berhormat kerana saya tidak mempunyai statistik pada waktu ini. Tuan Sim Tong Him [Kota Melaka]: Terima kasih Tuan Pengerusi, saya hendak tambah sedikit iaitu mobile wallet yang saya pernah sebutkan dan salah satu cara syarikat yang dikatakan taraf Multimedia Super Coridor (MSC), mahu dapatkan statusnya, itu pun satu jualan langsung yang telah disiasat oleh Bukit Aman. Saya hendak tahu apakah perkembangan tentang jualan langsung syarikat ini yang saya ingat hampir satu tahun senyap tanpa apa-apa perkembangan atas siasatan ini, terima kasih. Dato' Ibrahim Ali [Pasir Mas]: Boleh saya sambung sedikit Yang Berhormat? Tadi Yang Berhormat ada menyebut bahawasanya masa ini hanya undang-undang yang ada di bawah seksyen 4 yang boleh diambil tindakan kepada mereka yang menyeleweng dalam urusan perniagaan jualan langsung. Jadi saya tanya Yang Berhormat adakah pihak kerajaan bercadang untuk mengkaji balik undang-undang seksyen 4 ini dan jika masih belum mencukupi dan perlu diperketatkan dan dipertingkatkan hukuman. Selain daripada itu adakah Yang Berhormat sedar bahawa yang banyak berlaku dalam penyelewengan syarikat jualan langsung ini ialah mungkin yang tidak berdaftar iaitu dikaitkan dengan Skim Cepat Kaya. Ini yang paling besar masalah iaitu mereka menggunakan kaedah jualan langsung ini tetapi memungut wang dengan orang-orang kampung menggunakan ejen-ejen tertentu dan sudah cukup ramai mereka yang menderita termasuk golongan cerdik pandai pun ada ditipu kerana hendak kaya dan cepat dapat duit. Jadi kalau ini tidak ditangani dengan cepat ia akan terus membebankan dan menjadi mangsanya ialah rakyat di kampung yang tidak berdosa.